Rikunarita-ORG/Wikinium huggingface dataset:
# මාග්‍රට් තැචර්

| අති ගරුතැචර් බැරන්වරියLG OM DStJ PC FRS  |
| --- |
|  |
|  |
| එක්සත් රාජධානියෙහි අග්‍රාමාත්‍යවරිය |
| **තනතුර දරමින්** 4 මැයි 1979 – 28 නොවැම්බර් 1990 |
| රාජ්‍ය නායකයා | දෙවන එලිසබෙත් රැජින |
| Deputy | William Whitelaw Geoffrey Howe |
| පූර්වප්‍රාප්තිකයා | ජේම්ස් කැලගන් |
| අනුප්‍රාප්තිකයා | ජෝන් මේජර් |
| විපක්ෂ නායක |
| **තනතුර දරමින්** 1975 පෙබරවාරි 11 – 4 මැයි 1979 |
| රාජ්‍ය නායකයා | දෙවන එලිසබෙත් රැජින |
| අග්‍රාමාත්‍යවරයා | Harold Wilson James Callaghan |
| පූර්වප්‍රාප්තිකයා | Edward Heath |
| අනුප්‍රාප්තිකයා | James Callaghan |
| Leader of the Conservative Party |
| **තනතුර දරමින්** 11 February 1975 – 28 November 1990 |
| පූර්වප්‍රාප්තිකයා | Edward Heath |
| අනුප්‍රාප්තිකයා | John Major |
| Secretary of State for Education and Science |
| **තනතුර දරමින්** 20 June 1970 – 4 March 1974 |
| අග්‍රාමාත්‍යවරයා | Edward Heath |
| පූර්වප්‍රාප්තිකයා | Edward Short |
| අනුප්‍රාප්තිකයා | Reginald Prentice |
| Member of Parliament for Finchley |
| **තනතුර දරමින්** 8 October 1959 – 9 April 1992 |
| පූර්වප්‍රාප්තිකයා | John Crowder |
| අනුප්‍රාප්තිකයා | Hartley Booth |
|  |
| පුද්ගලික තොරතුරු |
| උපත | 13 ඔක්තෝබර් 1925(1925-10-13) Grantham, England |
| විපත | 8 අප්‍රේල් 2013(2013-04-08) (aged 87) London, England |
| දේශපාලන පක්ෂය | Conservative Party |
| කලත්‍රයා(s) | Denis Thatcher (m. 1951–2003, his death) |
| ළමයි | Carol Thatcher Mark Thatcher |
| උගත් ශාස්ත්‍රාලය | Somerville College, Oxford Inns of Court |
| වෘත්තිය | Chemist Lawyer |
| අත්සන | ගොනුව:Signature of Margaret Thatcher.svg |
|  |

**මාග්‍රට් හිල්ඩා තැචර්, තැචර් බැරන්වරිය**, LG, OM, DStJ, PC, FRS,  (විවාහයට පෙර **රොබර්ට්ස්**; 13 ඔක්තොම්බර් 1925 – 8 අප්‍රේල් 2013) යනු බ්‍රිතාන්‍ය රාජ්‍යතාන්ත්‍රිකවරියක වූ අතර 1979 සිට 1990 දක්වා එක්සත් රාජධානියෙහි අග්‍රාමාත්‍යවරිය ලෙසින් ද 1975 සිට 1990 දක්වා කොන්සර්වටිව් පක්ෂයෙහි නායිකාව ලෙසින්ද සේවය කලාය.
# එක්සත් ජනපදයෙහි කෘෂිකර්මයෙහි ඉතිහාසය

**එක්සත් ජනපදයෙහි කෘෂිකර්මයෙහි ඉතිහාසය** යන්න විසින් ආවරණය කරනු ලබන්නේ පළමු ඉංග්‍රීසි ජානපදිකයන් සිට වර්තමානය දක්වා කාල පරිච්ඡේදයයි. යටත්විජිත ඇමරිකාවෙහි කෘෂිකර්මය වනාහි ජනගහණයෙන් 90%කට ප්‍රාථමික ජීවනෝපායය විය; බොහෝ නගර, කෘෂිකාර්මික නිෂ්පාදිත අපනයනය සඳහා නාවික මධ්‍යස්ථාන වූහ. බොහෝ ගොවිපොළ, පවුල් වල භාවිතය සඳහා යැපුම් නිෂ්පාදනය කෙරුමට පන්නරය සැපයීය. ජනගහණයෙහි වේගවත් වර්ධනය සහ දේශසීමාවන්හී පුළුල් වීම නිසා නව ගොවිපොළ විශාල සංඛ්‍යාවක් බිහිවූ අතර, භූමිය එළිපෙහෙළිකිරීම ගොවිමහතුන්ගේ ප්‍රධාන පූර්වනියුක්තිය විය. 1800 වසරෙන් පසුව, දක්ෂිණ වැවිලි බිම් වල ප්‍රධාන වගාව බවට කපු පත්වූ අතර, ප්‍රධාන ඇමරිකානු අපනයන භාණ්ඩය ද විය. 1840 වසරෙන් පසුව, කාර්මිකරණය සහ නාගරීකරණය විසින් මූල්‍යදායක ස්වදේශීය වෙළෙඳපොළ සඳහා මග පෑදීය. 1850 වසරෙහිදී මිලියන 1.4 ක්වූ ගොවිපොළ සංඛ්‍යාව, 1880 වසරෙහිදී මිලියන 4.0 දක්වා සහ, 1910 වසරෙහිදී මිලියන 6.4 දක්වාද වර්ධනය විය; ඊළඟට එය, 1950 වසරෙහිදී මිලියන 5.6 දක්වා සහ 2008 වසරෙහිදී මිලියන 2.2 දක්වා පහත බැස්සේය.

## අිශ්‍රිත
# මරණ දණ්ඩනය

**මරණ දණ්ඩනය** හෝ **මරණ දඬුවම** යනු රජය විසින් අපරාධයකට දඬුවම වශයෙන් අපරාධකරු මරණයට පත් කිරීම යි.

මරණ දණ්ඩනය ලබා දීමට සුදුසු වන අපරාධයන් *මරණීය අපරාධ* ලෙස හඳුන්වන අතර මේවා රටවල් හෝ ප්‍රාන්ත අනුව වෙනස් විය හැක. ප්‍රධාන වශයෙන් ගත් කළ මනුෂ්‍ය ඝාතනය, සමූහ මනුෂ්‍ය ඝාතනය, දූෂණ, ළමා දූෂණ, ළමා ලිංගික අපයෝජන, ත්‍රස්තවාදය, ගුවන්යානා පැහැරගැනීම, යුද අපරාද, මනුෂ්‍යත්වයට එරෙහි අපරාධ, ජන සංහාරය වැනි අපරාධ ද, පවතින රජයට එරෙහිව කුමන්ත්‍රණ කිරීම, ඔත්තු බැලීම, රාජද්‍රෝහි වීම සහ මුහුදු කොල්ලකෑම ආදී රාජ්‍යයට එරෙහි අපරාධ ද මරණීය අපරාධ ලෙස සැළකිය හැක. මීට අමතරව සමහර අවස්ථාවලදී, දඬුවම් වලින් පසුවද දිගින් දිගටම වැරදි සිදු කිරීම, දරුණු කොල්ලකෑම්, පැහැරගැනීම්, මත්ද්‍රව්‍ය ප්‍රවාහනය, මත්ද්‍රව්‍ය වෙළඳාම, මත්ද්‍රව්‍ය ළඟ තබාගැනීම ද මරණීය අපරාධ ගණයට වැටේ. මරණ දඬුවම විවිධ ආකාරයට ක්‍රියාත්මක කෙරෙනු ලැබේ. එල්ලා මැරීම, වෙඩි තැබීම, මරණීය විෂ එන්නත් කිරීම, විදුලි සැර වැද්දවීම සහ විෂ වායූන්ට නිරාවරණය කිරීම ප්‍රධාන වශයෙන් භාවිතා කෙරේ.

මරණ දන්ඩණය රටවල් 55 ක සක්‍රීයව ක්‍රියාත්මක කෙරෙන අතර, රටවල් 109 ක් එය සම්පූර්ණයෙන්ම අහෝසි කර ඇත. රටවල් 8 ක් විශේෂ සිද්ධියකදී හැර (යුද අපරාද වැනි) මරණ දන්ඩණය ක්‍රියාත්මක නොකරයි. මේ අතර, ශ්‍රී ලංකාව ඇතුලු රටවල් 28 ක මෙය නීතියෙහි තිබුණ ද පසුගිය වසර 10 ඇතුලත ප්‍රායෝගිකව ක්‍රීයාත්මක කර නොමැත. රටවල් බහුතරයක්ම මරණ දන්ඩණය ක්‍රියාත්මක නොකළද, ලෝක ජනගහණයෙන් 60% ක්ම ජීවත් වන්නේ එය ක්‍රියාත්මක වන රටවල ය. එනම් චීනයේ, ඉන්දියාවේ, එක්සත් ජනපදයේ (ප්‍රාන්ත ගණනාවකම), ඉන්දුනීසියාවේ, පාකිස්ථානයේ, බංගලාදේශයේ, නයිජීරියාවේ, ඊජිප්තුවේ, සවුදි අරාබියාවේ, ඉරානයේ, ජපානයේ සහ තායිවානයේ යි.

රටවල් ගණනාවකම මරණ දණ්ඩනය මතභේදයට තුඩු දී ඇති මාතෘකාවක් වන අතර, එකම සංස්කෘතික කලාපයන්හි සිටින හෝ එකම දේශපාලනික මතවාද ඇති පුද්ගලයන් පවා මේ ගැන ප්‍රතිවිරුද්ධ ස්ථාවරයන් දැරිය හැක. යුරෝපානු සංගමයේ මූලික අයිතිවාසිකම් පිළිබඳ ප්‍රඥප්තියෙහි 2 වන වගන්තිය මරණ දණ්ඩනය ක්‍රියාත්මක කිරීම තහනම් වේ. මේ අනුව යුරෝපානු කවුන්සිලයේ රටවල් 47ක් මරණ දඬුවම අක්‍රීය කිරීමට කටයුතු කරන ලදි.
# පෝලියෝ

| Poliomyelitis |
| --- |
| වෙනත් නම් | Polio, infantile paralysis |
|  |
| A man with a smaller right leg due to poliomyelitis |
| උච්චාරණය | * /ˌpoʊlioʊˌmaɪəˈlaɪtɪs/
 |
| විශේෂඥතාව | Neurology, Infectious disease |
| රෝග ලක්ෂණ | Muscle weakness resulting in an inability to move |
| සංකූලතා | Post-polio syndrome |
| සාමාන්‍ය ආරම්භය | Few hours to days |
| හේතූන් | Poliovirus spread by fecal-oral route |
| රෝග විනිශ්චය ක්‍රමය | Finding the virus in the feces or antibodies in the blood |
| වැළක්වීම | Polio vaccine |
| ප්‍රතිකාර | Supportive care |
| සංඛ්‍යාතය | 113 people (2017) |

පෝලියෝ රෝගියෙක්
**පෝලියෝ ‍රෝගය** , පෝලියෝ මයලයිටීස් හෝ බාලක පක්ෂාගාතය ලෙසට හැඳින්වෙන මළපහ මාර්ගයෙන් ව්‍යාප්ත වන වෛරසයක් මගින් බෝවන රෝගයකි. පෝලියෝ මයලයිටීස් (poliomyelitis) යන වචනය ග්‍රීක භාෂාවෙන් පෝලියෝ අළුපාට , මයෙලෝන් - සුෂුම්නාව , අයටිස්-ආසාදනය යන අරුත් දේ.(සියයට 90 ක් පමණ පෝලියෝ රෝගීන්ට රෝග ලක්ෂණ නොමැති නමුත් වෛරසය රුධිරයට ඇතුළු වු විට රෝග ලක්ෂණ ඇතිවේ). සියයට එකකටත් අඩු ප්‍රතිශතකට වෛරසය මධ්‍ය ස්නායු පද්ධතියට ඇතුළු වන අතර එහි වූ චාලක ස්නායු විනාශයට පත් කරයි. මෙමගින් මාංශපේෂී දුර්වල වීමෙන් ක්ෂණිකව පණ නැතිවීමෙන් අංශභාගය තත්වයට පත්වේ. හානියට පත්වන ස්නායු වර්ගයට අනුව විවිධ වර්ගයේ අංශභාග තත්ව ඇතිවේ. සුෂුම්නාවට බලපෑම් ඇතිවීම මින් වඩාත්ම බහුල ආකාරය වේ. බහුල වශයෙන් දෙපා පණනැති කරමින් සිදුවන අසමමිතික අංශභාග තත්වය මෙහි ප්‍රධාන ලක්ෂණයයි. කපාල ස්නායුවලට පෝලියෝ රෝගය බලපෑම හේතුවෙන් එම ස්නායු මගින් ක්‍රියාකාරී වන පේශි අක්‍රීය වේ. කපාල ස්නායු සුෂුම්නා පෝලියෝ තත්වය ඇතිවේ.

1840 දී ජෙකබ් හෙයින් විසින් පෝලියෝ රෝගය මුල්වරට හඳුනාගන්නා ලදී . 1908 දී කාල් ලෑන්ඩ්ස්ටයිනර් විසින් රෝග කාරක පෝලියෝ වෛරසය හඳුනාගන්නා ලදී. විසිවන ශතවර්ෂයට ප්‍රථම ප්‍රධාන වශයෙන් පෝලියෝ සංගත තත්වයක් දක්නට නොලැබුණ ද ඇමරිකා එක්සත් ජනපදය තුළ විසිවන සියසෙහි තිබූ වඩාත් භයානකම කුඩා දරුවන්ට වැළදෙන රෝගය වූයේ පෝලියෝ රෝගයයි. පෝලියෝ වසංගත රෝග අවස්ථාවන්හි ඉතිහාසයේ එමගින් ‍‍‍බොහෝ ප්‍රමාණ‍යක් රෝගීන් අබ්බගාත තත්වයට පත්කර ඇති අතර බොහෝමයක් කුඩා ළමුන් මෙම රෝගය හේතුවෙන් අංශභාග තත්වයට පත් වී මරණයට ලක්වී ඇත. පෝලියෝ රෝගය වසර දහස් ගණනක් මුළුල්ලේ 1880 තෙක් නිහඩව ම එක් ප්රදේශයකට පමණක් සීමා වූ රෝගයක්ව පැවතුන ද ක්ෂණයකින් එය ප්‍රධාන වසංගත රෝග තත්වයක් ලෙසට යුරෝපයේ ද වේගයෙන් ඇමරිකා එක්සත් ජනපදයේ ද ව්‍යාප්ත වූ වසංගත රෝග තත්වයක් බවට පත්විණි. 1910 වන විට මුළු ලොව පුරාම පෝලියෝ රෝගයෙහි සීඝ්‍ර වර්ධනයක් පෙන්නුම් කළ අතර නිරතුරුවම ඇතිවන වසංගත රෝග අවස්තා ගිම්හාන සෘතුවල දී දක්නට ලැබිණි. දහස් ගණනක් වූ කුඩා ළමුන් හා වැඩිහිටියන් අංශභාග තත්වයට පත් කරනු ලැබීම හේතුවෙන් රෝගය වළක්වා ගැනීම සඳහා එන්නත් නිෂ්පාදනය කිරීම කෙරෙහි ‍මෙහෙයුම් බලයක් ඇතිවුණි. ජොනාස් සෝල්ක් (1952) සහ ඇල්බට් සැබින් (1962) විසින් නිෂ්පාදනය කරනු ලැබූ පෝලියෝ එන්නත මගින් වාර්ෂිකව වාර්තාවන පෝලියෝ රෝගීන්ගේ සංඛ්‍යාව සිය දහස් ගණනේ සිට දහස් ගණනක් දක්වා අඩුකර ගැනීමට සමත් විණි. ලෝක සෞඛ්‍ය සංවිධානය , යුනිසෙෆ් සංවිධානය හා ජාත්‍යන්තර රොටර් සංගමය මගින් වැඩි දියුණු කළ පෝලියෝ එන්නත් හඳුන්වා දීමත් සමගම ලොව තුළින් පෝලියෝ රෝගය තුරන් කිරීමට හැකිවිණ.

## මූලාශ්‍ර
# සදාචාරය

ට්‍රොලි ප්‍රශ්නය, ආදිමය සහ එහි ආකාර පහක් දැක්වෙන චිත්‍රයකි. ට්‍රොලි ප්‍රශ්නය සදාචාරාත්මක උභතෝකෝටිකයක් වන අතර යුක්තිවේදීය සහ සංවිපාකවාදීය සදාචාර පද්ධති අතර වෙනස දක්වන උදාහරණයක් වෙයි.
**සදාචාරය** (**ඉංග්‍රීසි:**  Ethics) යනු හොඳ හා නරක ගති පැවතුම් පිළිබඳ දර්ශණ වාදයයි.
පහත නිර්වචනය සදාචාරය පිලිබඳ සරල පැහැදිලි කිරීමක් සිදුකරයි.
'සදාචාරය යනු - අපේ චර්යාවන් සකස් කරවන ආචාරාත්මක වටිනාකම් පද්ධතියකි.' සදාචාරය මඟින්, අප වටා සිටින අය සමග විශ්වාසය සහ මිත්‍රත්වය ගොඩනඟා ගනිමින් අපි අවංකව ජීවත් වෙමු.
# රොබින් හුඩ්

ක්‍රි.ව 1189-1199 දක්වා බ්‍රිතාන්‍ය කිරුළ දැරූ පළමුවැනි රිචඩ් රජුගේ කාල පරිච්ඡේදය සහ නෝමන් වරුන්ගේ යටතට පත් වූ, කුරුස යුද්ධය පැවති සමයේ මධ්‍යතන එංගලන්තයයි.
thumb
වැඩවසම් ක්‍රමය බලපැවැත්වුණු  ඒ සමයේ මහත් ජනකායක්  ඉඩම් හිමි ධනපතියන් ගේත්  ධන සම්භෝගය ප්‍රිය කළ පූජක පක්ෂයේත් දාසයන් හැටියට ජීවත් වූහ. මහරජුගෙන් තමාට රිසි පරිදි  ඉඩම් භුක්ති විඳීමේ ඒකාධිකාරය ලබා ගත් අධිපතින් පීඩිත පන්තියේ ගොවි ජනතාවගේ ශ්‍රමය සූරා කෑහ. රොබින් හුඩ් ජීවත් වූයේ මෙබඳු අවිචාර කාලයක ය. මුල් කාලයේදී රිචර්ඩ් රජු, යහපත් ගති පැවතුම් වලින් හෙබි විය. නමුත් කුරුස යුද්ධය සමයේදි රිචර්ඩ් රජුගේ සොයුරු ජෝන් කුමරු පාලනයට පැමිණෙන අතර රජුගේ බලය පූජකයන්ගේ බලයට නතු වි පැවැත්තේ ය. දුප්පතුන් සූරා කමින්, අහිංසක ජනයා ගසා කමින් වැජඹෙන පූජකයන්ගේ කෲර ක්‍රියා කලාපයට තදින්ම විරුද්ධ වුනු රොබින් හුඩ්, යහපත් රාජ්‍ය පාලකයෙකු ලබා ගැනීම වෙනුවෙන් සටන කළ නිර්භීත වීරයෙක් විය. එකල පැවති පාලන යන්ත්‍රයට විරුද්ධව ප්‍රබල සටනක් කිරීම හේතු කොට ගෙන රොබින් හුඩ් ධනවතුන්ගෙන් කොල්ල කා දුප්පතුන්ව රජ කරවන අනීතිකයකු ලෙස ප්‍රකට විය.

පසු වසර කිහිපය තුළ කතාවේ විවිධ වෙනස්කම් සහ අනුවර්තනය වී ඇති අතර, කතාව සාහිත්‍යය, චිත්‍රපට සහ රූපවාහිනියේ පුළුල් ලෙස නිරූපණය වේ. රොබින් හුඩ් ඉංග්‍රීසි ජනප්‍රවාදයේ වඩාත් ප්‍රසිද්ධ කථා වලින් එකක් ලෙස සැලකේ. ජනප්‍රිය සංස්කෘතිය තුළ, "රොබින් හුඩ්" යන යෙදුම බොහෝ විට භාවිතා කරනුයේ වීරෝදාර නීති විරෝධී හෝ කුරිරු පාලනයට එරෙහි කැරලිකරුවෙකු විස්තර කිරීමට ය.

පුරාවෘත්තයේ මූලාරම්භය මෙන්ම ඓතිහාසික සන්දර්භය සියවස් ගණනාවක් තිස්සේ විවාදයට ලක්ව ඇත. ඔහුගේ පැවැත්ම පිළිබඳ විය හැකි සාක්ෂි ලෙස යෝජනා කර ඇති සමාන නම් සහිත ඓතිහාසික පුද්ගලයින් පිළිබඳ බොහෝ යොමු ඇත, සමහර ඒවා 13 වන සියවසේ අග භාගය දක්වා දිව යයි. "රොබින් හුඩ්" යනු කොල්ලකරුවන් විසින් හෝ ඔවුන් සම්බන්ධයෙන් භාවිතා කරන ලද තොග අන්වර්ථයක් බවට යෝජනා ඇතුළුව, කතාවට අවම වශයෙන් පිළිගත හැකි මූලාරම්භයන් අටක් ඉතිහාසඥයින් සහ ජනකතාකරුවන් විසින් ඉදිරිපත් කර ඇත.
# පියරැසි පහන

සරල සවිහුරුවකැ ඇති සැහිරි බටයුරු පියරැසි පහනක්.
**පියරැසි පහන** හෙවත් **ප්‍රතිදීප්ත පහන** යනු දිසි අලුව විහිදන පොස්පරයක් පොබයනුව රසදිය වායුරු මගින් විහිදෙන පාරජම්බුල යොදාගන්නා විදිලි බුබුළු (පහන්) පන්නයකි. සැහිරි පියරැසි හා සංයුක්ත පියරැසි හා යන සැමැනි පන්න දෙකක් ඇති. මේ ලිපිය සැහිරි (උදු බටයුරු) පියරැසි පහන් ගැනැ වේ.

පියරැසි පහනකැ මිල බොහෝ විටැ එකම ප්‍රතිදානයක් ඇති තැවිදිලි පහනකට වඩා බෙහෙවින් වැඩිතර වන අතර පියරැසි පහන් වලින් ලැබෙනා එළිය තැවිදිලි පහන් වලැ එළියට වඩා වෙනස් ලෙස පෙනේ. පියරැසි පහන් වලට දිගු ආයු කලක් ඇති අතර එ මැ දීප්තියේ තැවිදිලි පහනකට වඩා අඩු ඔද පිරිබිදුමක් ඇති. තැවිදිලි පහනක් හා සැසැදුව, පියරැසි පහනකට එහි දිවිය පුරාම අමරිකානු ඩොලර 30කට වැඩි විදිලි පිරිවැයක් ඉතිරි කැරැ ගත හැකි.

## වැඩ කරන අයුරු

බටය තුළැ ඇති රසදිය වායුරුවට විදිලි දහරක් යෙදන අතර ඒ හේතුවෙන් එය පාරජම්බුල එළිය විහිදයි. බටයේ බිති මතැ ඇති පොස්පරයක් පාරජම්බුල එළිය සවුරයි. මෙය විදුරොනක් වැඩිතර ඔද සහිත සැරි වටයකට පැනීමට හේතු වේ. විදුරොන යළි එහි සුපුරුදු සැරි වටයට වැටෙත, පොස්පරය එහි ඔද දිසි අලුව ලෙස නැවැත විහිදයි.

## යොමු හා සටහන්
# එඩ්වඩ් ෆිට්ස්ජෙරල්ඩ් (කවියා)

| එඩ්වඩ් ෆිට්ස්ජෙරල්ඩ් |
| --- |
| Edward FitzGerald |
| උපත | 31 මාර්තු 1809(1809-03-31) Bredfield House, Bredfield, Woodbridge, Suffolk, England, UK |
| විපත | 14 ජූනි 1883(1883-06-14) (aged 74) Merton, Norfolk, England, UK |
| වෘත්තිය | Poet, writer |
| සංගණ්‍ය කෘතිය(න්) | English translation of *The Rubaiyat of Omar Khayyam* |
|

---

 |
| අත්සන |  |

**එඩ්වඩ් ෆිට්ස්ජෙරල්ඩ්** (**ඉංග්‍රීසි:**  Edward FitzGerald) යනු ඉංග්‍රීසි ජාතික කවියෙකි.
# සංයුක්ත සැරසුම් පි‍ටු(CSS)

Cascading Style Sheets (CSS)| Official CSS Logo.svg |
| දිගුව | `.css` |
| අන්තර්ජාල මාධ්‍ය වර්ගය | `text/css` |
| සමරූපි වර්ග හඳුන්වනය | public.css |
| ප්‍රථම නිකුත් කිරීම | දෙසැම්බර් 17, 1996 (1996-12-17) |
| අවසාන නිකුත් කිරීම | CSS 2.1 : Level 2 Revision 1 / අප්‍රේල් 12, 2016 (2016-04-12) |
| ආකෘතියේ වර්ගය | Style sheet language |
| වෙබ් අඩවිය | w3.org/TR/CSS/ |

**සංයුක්ත සැරසුම් පි‍ටු** (**ඉංග්‍රීසි:**  CSS-cascading style sheets) ලෙස හඳුන්වා දුන් අතර වෙබ් පි‍ටුවක අන්තර්ගත කොටස් (HTML Elements) කෙසේ දිස්විය යුතු දැයි වෙබ් බ්‍රව්සරයට උපදෙස් ලබා දීම මෙම දත්ත ගොනුව(file එක) මහින් සිදු කරනු ලැබේ.

Cascading Style Sheets (CSS) යනු HTML හෝ XML වැනි සලකුණු භාෂාවකින් ලියා ඇති ලේඛනයක ඉදිරිපත් කිරීම සහ මෝස්තරය නියම කිරීම සඳහා භාවිතා කරන ස්ටයිල් ෂීට් භාෂාවකි. CSS යනු HTML සහ ජාවාස්ක්‍රිප්ට් (Javascript) සමඟින් ලෝක ව්‍යාප්ත ජාලයේ මූලික තාක්‍ෂණයකි.

CSS නිර්මාණය කර ඇත්තේ පිරිසැලසුම, වර්ණ සහ අකුරු ඇතුළුව අන්තර්ගතය සහ ඉදිරිපත් කිරීම වෙන් කිරීම සක්‍රීය කිරීමටය. මෙම වෙන් කිරීම අන්තර්ගත ප්‍රවේශ්‍යතාව වැඩිදියුණු කළ හැක; ඉදිරිපත් කිරීමේ ලක්ෂණවල පිරිවිතරවල වැඩි නම්‍යශීලී බවක් සහ පාලනයක් සපයයි; ව්‍යුහාත්මක අන්තර්ගතයේ සංකීර්ණත්වය සහ පුනරාවර්තනය අඩු කරන වෙනම .css ගොනුවක අදාළ CSS සඳහන් කිරීම මඟින් බහුවිධ වෙබ් පිටු හැඩතල ගැන්වීමට සබල කරන්න; සහ ගොනුව බෙදා ගන්නා පිටු සහ එහි හැඩතල ගැන්වීම අතර පිටු පැටවීමේ වේගය වැඩි දියුණු කිරීම සඳහා .css ගොනුව හැඹිලිගත කිරීමට සබල කරන්න.

හැඩතල ගැන්වීම සහ අන්තර්ගතය වෙන් කිරීම මඟින් තිරය මත, මුද්‍රණයෙන්, කටහඬින් (කථනය පදනම් කරගත් බ්‍රවුසරය හෝ තිර කියවනය හරහා) සහ බ්‍රේල් මත පදනම් වූ විවිධ විදැහුම්කරණ ක්‍රම සඳහා එකම සලකුණු පිටුව විවිධ මෝස්තරවලින් ඉදිරිපත් කිරීමට හැකියාව ලැබේ. ස්පර්ශක උපාංග. CSS සතුව ජංගම උපාංගයකින් අන්තර්ගතයට ප්‍රවේශ වන්නේ නම් විකල්ප හැඩතල ගැන්වීම සඳහා නීති ඇත.

කැස්කැඩිං යන නම පැමිණෙන්නේ දේපලක ප්‍රකාශ එකකට වඩා යම් මූලද්‍රව්‍යයකට ගැලපෙන්නේ නම් කුමන ප්‍රකාශය අදාළ වේද යන්න තීරණය කිරීමට නියමිත ප්‍රමුඛතා යෝජනා ක්‍රමයෙනි. මෙම කැස්කැඩින් ප්‍රමුඛතා යෝජනා ක්‍රමය පුරෝකථනය කළ හැකිය.

CSS පිරිවිතරයන් World Wide Web Consortium (W3C) විසින් නඩත්තු කරනු ලැබේ. අන්තර්ජාල මාධ්‍ය වර්ගය (MIME වර්ගය) පෙළ/css RFC 2318 (මාර්තු 1998) විසින් CSS සමඟ භාවිතය සඳහා ලියාපදිංචි කර ඇත. W3C CSS ලේඛන සඳහා නොමිලේ CSS වලංගු කිරීමේ සේවාවක් ක්‍රියාත්මක කරයි.

HTML වලට අමතරව, අනෙකුත් සලකුණු භාෂා XHTML, plain XML, SVG, සහ XUL ඇතුළුව CSS භාවිතයට සහය දක්වයි. CSS GTK විජට් මෙවලම් කට්ටලයේ ද භාවිතා වේ.
# බ්‍රෝඩ් ෂීට් (පුවත්පත්වල හැඩය හා ප්‍රමාණය ගැන මිම්මකි)

බ්‍රෝඩ් ෂීට් (පුවත්පත්වල හැඩය හා ප්‍රමාණය ගැන මිම්මකි)

```
            ඒ ඒ පුවත් පත්වල ප්‍රමාණයන් - 2005 අගෝස්තුවේදී -
```

‘ල මොන්ඩේ’ පත්‍රය බර්ලයිනර් ෆෝර්මැට් ස්වරූපයෙනි.
‘ද ගාඩියන්’ පත්‍රය බ්‍රිතාන්‍ය බ්‍රෝඩ් ෂීට් ස්වරූපයෙනි.
‘ඩේලි මේල්’ පුවත් පත ටැබ්ලොයිඩ් වර්ගයේ එකකි.
ද ටයිම්ස් පත්‍රය කොම්පැක්ට් ස්වරූ‍පයෙනි.

බර්ලයිනර් සෙයිටුන්ග් සහ නියුස් ඩියුට්ෂ්ලන්ඩ් පත්‍ර දෙක බ්‍රෝඩ් සීට් සහ බර්ලයිනර් දෙක අතර ප්‍රමාණයකි. ප්‍රමාණය බලා ගැනීම සඳහා සුදු පාට A 4 ප්‍රමාණයේ කඩදාසියක් ඉදිරියෙන් තබා ඇත.

බ්‍රෝඩ්ෂීට් යනු විවිධ පුවත් පත්වල හැඩයන් අතර විශාලතම ප්‍රමාණයයි. එහි විශේෂ ලක්ෂණයක් වන්නේ පිටුවේ දිග ප්‍රමාණයයි. (සාමාන්‍යයෙන් මෙය අඟල් 22 ක් හෝ ඊට වැඩිය) මෙම වචනය භාවිතයට පැමිණෙන්නේ ජනප්‍රිය තනි පිටුවේ කවි කොළ හෝ දේශපාලන උපහාස ප්‍රකාශන අඩංගු වීදි වල විකුණන ලද ප්‍රකාශනයන් මුල් කර ගනිමිනි. මෙම බ්‍රෝඩ්ෂීට් ප්‍රමාණයේ පළමු පුවත්පත නම් 1618 දී ප්‍රකාශනය කළ Dutch Courante uyt Halian පුවත්පත යි.

අනෙකුත් සාමාන්‍ය පුවත්පත්වල හැඩයන් කුඩා බර්ලයිනර්, ටැබ්ලොයිඩ්/කොම්පැක්ට් යනාදී නම් වලින් හැඳින්වේ.

විස්තර

බොහෝ බ්‍රෝඩ්ෂීට් පුවත්පත් සාමාන්‍යයෙන් අඟල් 29½ x 23½ වේ. මෙය සාමාන්‍ය ටැබ්ලොයිඩ් පුවත්පතක් මෙන් දෙගුණයක් විශාලය. ඕස්ට්‍රේලියානු සහ නවසීලන්ත බ්‍රෝඩ්ෂීට් ප්‍රමාණයේ පුවත්පත් හැම විටම A 1 ප්‍රමාණයේ ඒවාය.(84.1 x 59.4 සෙ.මී)

එක්සත් ජනපදයෙහි බ්‍රෝඩ්ෂීට් එකකින් ඉදිරිපිටු බාගය අඟල් 15 ක් දිගු වන අතර දිග අඟල් 22¾ කි. බොහෝ එක්සත් ජනපද පුවත්පත් වල අමුද්‍රව්‍ය මිළ අඩු කර ගැනීම සඳහා එම පුවත්පත් වල ප්‍රමාණය අඟල් 22¾ x 12 දක්වා අඩු කර ඇත.
බ්‍රෝඩ්ෂීට් ප්‍රමාණය වර්ග දෙකකි.

• සම්පූර්ණ බ්‍රෝඩ් සීට් ප්‍රමාණය:- සම්පූර්ණ බ්‍රෝඩ්ෂීට් ප්‍රමාණයේ කොළයක් කෙළින් අතට භාගයක් වන සේ නවනු ලැබේ. එවිට එය පිටු 4 ක් ලෙස සකස් වේ. මෙය පළමු පිටුව සහ පළමු පිටුවේ ඇතුල් පැත්ත සහ අවසාන පිටුව සහ අවසාන පිටුවේ ඇතුල් පැත්තයි. මෙම පිටු හතර සාමාන්‍යයෙන් ‘ස්ප්‍රෙඩ්’ (Spread) යනුවෙන් හැඳින්වේ. ඇතුල් බ්‍රෝඩ්ෂීට් පිටු ඒ ආකාරයෙන් අතුලත් කරනු ලැබේ.
• භාග බ්‍රෝඩ්ෂීට් ප්‍රමාණය:- භාග බ්‍රෝඩ්ෂීට් යනු සාමාන්‍යයෙන් ඇතුල් පිටුවකි. ලම්බාකාරව නවන ලද එකක් නොවේ.

සාමාන්‍ය ක්‍රමයට නොවන පුවත්පතක් සඳහා උදාහරණයක් නම් එය පිටු දෙකේ භාග බ්‍රෝඩ්ෂීට් ප්‍රමාණයේ හෝ පිටු හතරේ සම්පූර්ණ බ්‍රෝඩ්ෂීට් ප්‍රමාණයේ පුවත්පත් විය හැකිය.

බ්‍රෝඩ්ෂීට් ක්‍රමයේ පත්තර, පත්තර විකුණන ස්ථානවල ඉඩකඩ පිරිමසා ගැනීම සඳහා දෙකට නමනුලැබේ. මෙම ක්‍රමය පිටු අංක සඳහා බලපාන්නේ නැත. බොහෝ වැදගත් ප්‍රවෘත්තිමය කථා හරස් නැම්මට උඩින් යොදනු ලැබේ. මෙය ටැබ්ලොයිඩ් ප්‍රකාශනවල දක්නට නොලැබේ. ඒවායේ මෙම හරස් නැමීම දක්නට නොමැත.

ඓතිහාසිකව ගත් කල බ්‍රෝඩ්ෂීට් ක්‍රමය සංවර්ධනය වයේ 1712 දී පත්‍රවල පිටු ප්‍රමාණය අනුව බද්දක් අය කිරීම ආරම්භ කිරීමෙන් පසුවය.

බ්‍රෝඩ්ෂීට් ක්‍රමයේ පුවත්පත් මුද්‍රිත ප්‍රවෘත්ති පතුරුවා හැරීම සඳහා වඩා ජනප්‍රිය ආකෘතියක් බවට පත් වී තිබේ. මෙම ක්‍රමයට ලෝකයේ ඉංග්‍රීසි භාෂාවෙන් පල වන විශාල බෙදා හැරීමක් සහිතව පවතින පුවත් පතක් නම් “ ද ටයිම්ස් ඔෆ් ඉන්ඩියා” පුවත් පතයි. ඊළඟට ඒ ආසන්නයටම පැමිණෙන්නේ “ද නිව් යෝර්ක් ටයිම්ස්” පුවත්පතයි. (ඔඩිට් බියුරෝ ඔෆ් සර්කියුලේෂන් අනුව)
# ස්කයි නිව්ස් බිස්නස් චැනල්

| ස්කයි නිව්ස් බිස්නස් චැනල් Sky News Business Channel |
| --- |
|  |
| ස්කයි නිව්ස් බිස්නස් චැනල් හී ලාංඡනය |
| දියත්කල දිනය | 2008 ජනවාරි 7 |
| අයිතිකරුවෝ | Australian News Channel Pty., Limited |
| රූප ආකෘතිය | 576i (16:9 SDTV) |
| රට |  ඕස්ට්‍රේලියාව |
| භෘෂාව | ඉංග්‍රීසි |
| සහෝදර නාලිකා(ව) | ස්කයි නිව්ස් ඕස්ට්‍රේලියා |
| වෙබ් අඩවිය | skynewsbusiness.com.au |
| උපයෝජ්‍යතාව |
| චන්ද්‍රිකා |
| Foxtel | Channel 602 |
| කේබල |
| Foxtel | Channel 602 |
| Optus TV | Channel 602 |

**ස්කයි නිව්ස් බිස්නස් චැනල්** යනු ඕස්ට්‍රේලියාව පදනම් කොට ගත්, පැය 24 පුරාම විකාශන කටයුතු සිදුකරන කේබල් සහ සැටලයිට්, ව්‍යාපාරික පුවත් නාලිකාවකි. නාලිකාවේ හිමිකාරීත්වය Australian News Channel Pty Ltd සමාගම සතුයි.

## History

2008 වර්ෂයේදී ඕස්ට්‍රේලියන් නිව්ස් චැනල් සමාගම මෙම ව්‍යාපාරික පුවත් නාලිකාව ආරම්භ කල අතර, එහි සමහර අන්තර්ගතයන් එක්සත් ජනපදයට අයත් ෆොක්ස් බිස්නස් නෙට්වර්ක් වෙතින් ලබා ගන්නා ලදී.

## මේවාද බලන්න

* ජාත්‍යන්තර ප්‍රවෘත්ති නාලිකා

## මූලාශ්‍ර

## භාහිර සබැදි

* Official site සංරක්ෂණය කළ පිටපත 2014-08-17 at the Wayback Machine
* Sky News Business Channel on YouTube
# ග්වන්ටානමෝ බේ රැඳවුම් කඳවුර

කියුබාවෙන් බදුගත් ග්වන්ටානමෝ බේ නාවික කඳවුර තුල පිහිටි ඇ.එ.ජ. රැඳවුම් කඳවුරකි.

Tents where visiting lawyers, human rights observers, and reporters were to stay when watching or participating in the Military Commissions.
# පොඩ්කාස්ට්

පොඩ්කාස්ට් එකක් යනු syndication feeds භාවිතයෙන් අන්තර් ජාලය ඔස්සේ බෙදා හැරෙන ඩිජිටල් මාධ්‍ය ගොනු කිහිපයක එකතුවකි. මේවා ජංගම මාධ්‍ය ධාවක (media player) සහ පරිගනක භාවිතයෙන් ඇසීමට හෝ බැලීමට පිලිවන. පොඩ්කාස්ට් යන වචනය එහි ඇති අන්තර්ගතය සඳහා මෙන්ම එය සන්නිවේදනය කරන මාධ්‍ය හැඳින්වීම සඳහාද භාවිතා කල හැක.

මෙම ක්‍රමය මුලින්ම භාවිතා කර ඇත්තේ Apple සමාගමේ iPod මාදිලියේ ජංගම මාධ්‍ය ධාවක හරහාය. "iPod" සහ "broadcast" යන වචන දෙක සන්ධි වීමෙන් මෙම වචනය තැනී ඇත්තේ එහෙයිනි. එම ක්‍රමයේදී මාධ්‍ය ගොනු පරිගනකයට බාගත කල සැනින් ස්වයංක්‍රීයව ජංගම මාධ්‍ය ධාවකයට පිටපත් කෙරේ.

පොඩ්කාස්ට් වෙබ් අඩවි වල ඇති මාධ්‍ය අන්තර්ගතයන් කෙලින්ම බාගත කිරීමට හෝ එසැනින් ඇසීමට (Streaming) සැලැස්වූවද එහි ඇති විශේෂත්වය නම් ඒ සඳහා syndicate, subscribe වැනි ක්‍රම හෝ නව අන්තර්ගතයන් එක් වූ විට ස්වයංක්‍රීයව බාගත වීමට සැලැස්වීම වැනි පහසුකම් ය.